पाएं अपने शहर की ताज़ा ख़बरें और फ्री ई-पेपरडाउनलोड करें
विधानसभा उपचुनाव में प्रदेश की हॉट सीट बन चुकी राजसमंद में बीजेपी प्रत्याशी दीप्ति माहेश्वरी ने जीत दर्ज की है। माहेश्वरी ने कांग्रेस के तनसुख बोहरा को 5 हजार 310 वोटों से शिकस्त दी है। उपचुनाव का रण जीतने के बाद दीप्ति ने इसे भाजपा कार्यकर्ताओं की जीत बताया। उन्होंने कहा कि राजसमंद के विकास के लिए वह हर संभव कोशिश करेंगी। हालांकि, राज्य में भाजपा की सरकार नहीं होने पर तकलीफ तो होगी। लेकिन,अगर जरूरत पड़ी तो मैं केंद्र से मदद लूंगी।
सवाल: राजसमंद में जीत का श्रेय आप किसको देंगी ?
जवाब: मैं राजसमंद की जनता का धन्यवाद दूंगी। क्योंकि यह जीत उनके विश्वास और राजसमंद के विकास की है।
सवाल: BJP का गढ़ होने के बावजूद इस बार जीत का अंतर काफी कम रहा आखिर क्यों?
जवाब: कोरोना संक्रमण की वजह से इस बार वोटिंग प्रतिशत कम रहा है। जिसकी वजह से जीत का अंतर भी कम रहा है। लेकिन बीजेपी के कार्यकर्ताओं की मेहनत की वजह से लगातार पांचवीं बार राजसमंद में बीजेपी को जीत मिली है। यह जीत BJP जिला कार्यकारिणी की है। जिन्होंने ढाई सौ प्रतिशत मेहनत कर इस चुनाव में मुझे यहां तक पहुंचाया।
सवाल: चुनाव जीतने के बाद पहली प्राथमिकता?
जवाब: मेरी पहली प्राथमिकता राजसमंद में बिगड़ती कोरोना संक्रमण की स्थिति को ठीक करना रहेगी। जिसमें मेडिकल सुविधाओं के विस्तार के साथ ही टीकाकरण के प्रति लोगों को जागरूक करूंगी। ताकि भयावह होते कोरोना संक्रमण पर अंकुश लगाया जा सके।
सवाल: राजस्थान में कांग्रेस की सरकार है। विपक्ष में रहते हुए कैसे विकास करवाएंगे?
जवाब: राजस्थान में सरकार नहीं होने पर तकलीफ तो रहेगी। लेकिन इसे चुनौती के रूप में लेकर काम करूंगी। सांसद दीया कुमारी के साथ मिल केंद्र सरकार से भी मदद लेंगे। ताकि राजसमंद का सर्वांगीण विकास हो सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn